Maailmassa ei ollut suurempaa tehtävää -
eikä tärkeämpää jahtia -
kuin Osama bin Ladenin löytäminen syyskuun 11. päivän jälkeen.
Haluan oikeutta.
Villissä lännessä oli muistaakseni käytössä ilmaisu:
"Halutaan elävänä tai kuolleena."
Yhdysvallat käytti etsintäoperaatioon miljoonia…
KIRJAILIJA
…ellei jopa kymmeniä miljoonia dollareita vuosittain.
Sillä oli myös käytössään tuhansia USA:n armeijan tiedusteluanalyytikoita -
ja tiedustelu-upseereita.
Hän oli kohde numero yksi, maailman jahdatuin mies,
ja vuodesta toiseen hänestä ei näkynyt merkkiäkään.
Syyskuun 11. päivän iskut olivat katastrofaalisin tapahtuma…
JOHTAJA TERRORISMINVASTAINEN KESKUS
…kansamme historiassa sisällissodan jälkeen.
Tuhansia amerikkalaisia kuoli.
Ikonisia rakennuksia, kuten World Trade Center,
pantiin maan tasalle.
Osama bin Laden antoi viholliselle kasvot.
Hän oli syyllinen.
Hän oli katastrofaalisen hyökkäyksen järjestäjä.
Bin Laden haluttiin ottaa kiinni ja nopeasti,
jotta hän ei voisi järjestää uutta samankaltaista iskua.
Tiedän hyvin, että bin Laden ja hänen kätyrinsä -
haluaisivat vahingoittaa Amerikkaa taas.
He haluaisivat vahingoittaa liittolaisiamme.
Mistä tiedän sen? Saan päivittäin tiedusteluraportteja,
joiden mukaan hän halajaa sitä.
Heillä on verta käsissään -
9/11-iskujen lisäksi Kenian, Tansanian -
ja Jemenin hyökkäyksien johdosta.
Tekijät on tunnistettava, löydettävä -
ja otettava kiinni.
CIA tuli Valkoiseen taloon työväenpäivän aikoihin vuonna 2010 -
ja ilmoitti presidentille epäilyttävästä linnakkeesta.
Se sijaitsi Pakistanissa, ja sitä epäiltiin paikaksi,
jossa bin Laden saattoi asua ja piileksiä.
Yhdysvaltain tiedustelupalvelu löysi jonkun,
jonka uskottiin toimineen al-Qaidan -
ja bin Ladenin kuriirina syyskuun 11. päivän jälkeisinä vuosina.
Yhdysvaltain tiedustelu onnistui jäljittämään hänet Pakistanissa.
Pakistanissa operointi oli erittäin vaarallista -
ja valtavan monimutkaista,
mutta se oli pitkään ollut al-Qaidan johdon löytämisen keskiössä.
Khalid Sheikh Mohammed ja muut johtajat -
otettiin kiinni Pakistanissa.
Kuriirin valkoista maastoautoa seurattiin -
ainutlaatuiseen linnakkeeseen Abbottabadin kaupunkiin.
Se on lomakohde täynnä Pakistanin sotilasakatemian väkeä.
Se muistuttaa Yhdysvaltain West Pointia.
Todisteet bin Ladenin läsnäolosta olivat heikot.
Yksi henkilö nähtiin -
toistuvasti marssimassa ympäri sisäpihaa -
ikään kuin yrittäen saada liikuntaa -
pienen, rajoitetun tilan sisällä.
Tämän henkilön fyysinen koko -
vastasi suurin piirtein sitä, mitä Osama bin Ladenista tiedettiin.
Yhdysvaltain tiedustelupalvelun paras arvio oli,
että bin Laden oli sisällä 50 prosentin todennäköisyydellä.
PRESIDENTIN AVUSTAJA
CIA:n esitellessä löydöksiään -
presidentti Obama teki selväksi:
"Jos tämän perusteella toimitaan,
haluan vaihtoehtoja."
Yksi idea oli ratsia,
jossa laivaston erikoisjoukoista -
koostuva hyökkäysjoukko tuotaisiin linnakkeelle Abbottabadiin.
Helikopterit toisivat -
hyökkäysjoukon linnakkeelle, laskeutuisivat katolle,
joukko tutkisi paikan läpikotaisin,
tunnistaisi asukkaat,
etsisi Osama bin Ladenin ja ottaisi hänet kiinni.
Jos sotilaat kohtaisivat vastarintaa,
heidän tulisi ryhtyä tarvittaviin puolustustoimenpiteisiin -
agenttien turvallisuuden takaamiseksi ennen sieltä vetäytymistä.
Siinä se oli yksinkertaisimmassa muodossaan.
Tällainen operaatio on varsin tuttu USA:n joukoille,
mutta sen suorittaminen Pakistanissa,
valtiossa, jossa Yhdysvaltojen ei pitänyt olla,
teki operaatiosta valtavasti monimutkaisemman.
Pakistan sai meidät aina turhautumaan.
KENRAALI USA:N KESKUSKOMENNON KOMENTAJA
Siitä ei ollut epäilystäkään, etteikö Pakistanissa olisi turvapaikkoja.
Pakistan myötäili kaikkia osapuolia,
ja Yhdysvallat tajusi sen vasta myöhemmin.
KIRJAILIJA
Pakistan pidätti paljon al-Qaidan väkeä kaupungeissa.
Mutta samalla he tukivat Talibania -
ja muita kapinallisia.
Yhdysvaltain hallituksessa pelättiin myös,
että tietyt piirit Pakistanin tiedustelupalvelussa -
saattoivat tukea tai suojella bin Ladenia -
9/11-iskujen jälkeisinä vuosina.
Pakistan on myös ydinasevaltio.
Tämä oli operaatio, joka olisi voinut epäonnistua -
monin eri tavoin -
ja jolla olisi voinut olla vakavia geopoliittisia seurauksia.
Operaatiopäivänä -
päätöksentekoprosessiin osallistuneet -
ihmiset Washingtonissa -
kokoontuivat Valkoisen talon tilannehuoneeseen.
1. TOUKOKUUTA 2011 KLO 16.05
Ratsian alku sujui kuin rasvattu.
Helikoptereiden lentoa Pakistaniin ei huomattu.
Ne saapuivat aikataulun mukaisesti linnakkeelle,
mutta muutaman sekunnin jälkeen -
vaikeudet alkoivat.
Yksi helikopteri laskeutui enemmän kuin lentäjä oli odottanut,
ja hän joutui tekemään pakkolaskun linnakkeen katolle.
Oli selvää, ettei sillä lennettäisi pois.
Kysymys kuuluikin: "Mitä nyt tehdään helikopterille,
ja miten saamme sotilaat pois sieltä?"
Washingtonissa kaikkien sydämet pysähtyivät.
Kaikki alkoivat yhtäkkiä pelätä, että siitä tulisi verilöyly -
tai että erikoisjoukko jäisi vangiksi liittolaisvaltiossa.
Kaikki nämä kysymykset kuhisivat ihmisten mielissä,
mutta vara-amiraali McRaven teki myös nopeasti selväksi,
että operaatiota jatkettaisiin.
Pakkolasku ei ollut rampauttanut itse operaatiota.
Sillä aikaa, kun hyökkäysjoukko -
tutki huoneita yksi kerrallaan läpi,
bin Ladenin läsnäolosta ei edelleenkään ollut varmuutta.
Sitten Washingtoniin ja Afganistaniin kuului radiopuhelimen välityksellä:
"Jumalan ja maan puolesta, Geronimo."
Se oli koodi bin Ladenin löytymiselle.
Erikoisjoukko välitti viestin Abbottabadista:
"Osama bin Laden kuoli taistelussa."
Viesti saavutti Washingtonin, ja ensimmäistä kertaa…
VIDEO LINNAKKEESTA RATSIAN JÄLKEEN
…he uskovat napanneensa bin Ladenin.
Erikoisjoukko oli paikalla Abbottabadissa -
noin 40 minuuttia.
Lähistöllä oli varahelikoptereita -
odottamassa valmiustilassa.
Ne tuhosivat pakkolaskun tehneen helikopterin.
Sitten helikopterit lähtivät -
kaiken mahdollisen todistusaineiston kera -
ja kyydissään mies, jonka he uskoivat olevan Osama bin Laden,
ruumispussissa helikopterin lattialla.
Sitten kysyttiin: "Miten voimme varmistaa, että tämä on Osama bin Laden?"
Heillä oli CIA:n väkeä, jotka tunsivat bin Ladenin -
ja olivat jahdanneet bin Ladenia jonkin aikaa.
He tunnistivat ruumiin.
Yksi erikoisjoukon sotilas makasi bin Ladenin ruumiin vieressä -
hänen pituutensa määrittämiseksi.
Hänen kasvonsa olivat liian vaurioituneet tulituksen takia -
kasvojentunnistusta varten,
mutta he kykenivät tunnistamaan hänet korvien perusteella.
1. TOUKOKUUTA 2011 KLO 23.35
Hyvää iltaa.
Tänä iltana voin kertoa amerikkalaisille ja maailmalle,
että Yhdysvallat toteutti operaation, jossa tapettiin Osama bin Laden,
al-Qaidan johtaja.
Vapa vieläkö viirimme tää hulmuaa
Maja missä on urhean miehen ja maa?
Kun astuin West Executive Avenuelle,
katsoin oikealle Pennsylvania Avenuelle,
ja se oli täyttynyt sadoista tai jopa tuhansista ihmisistä,
jotka hurrasivat, juoksivat ympäriinsä, halailivat -
ja onnittelivat toisiaan.
He kaikki olivat varmasti kuulleet uutiset viimeisen puolen tunnin aikana -
ja ilmaantuivat Washingtonin kaduille -
ilmaistakseen tunteensa siitä.
Olin hämmästynyt siitä.
Jumala siunatkoon Amerikkaa
…vapautta ja oikeutta kaikille.
Se kertoi jotain syvällistä siitä,
mitä tämä hetki merkitsi monille amerikkalaisille.
Hän oli tämän työn takana.
Hyvää työtä, turvallisuustiimi. -Sir.
Kiitos. Niin. Olen ylpeä teistä.
Teitte hyvää työtä. -He tekivät.
Se oli poikkeuksellinen ilta.
Lopuksi muistan,
että kättelin everstiä,
ja sitten kaikki jatkui normaalisti.
Emme heittäneet yläviitosia tai juhlineet.
Tunnustimme operaation tärkeyden,
mutta Afganistanissa oli käynnissä 12 operaatiota samana iltana.
Useat niistä olivat monessa suhteessa -
haastavampia ja riskialttiimpia kuin juuri päättynyt operaatio.
Bin Ladenin kuolema merkitsi monin tavoin al-Qaidan loppua,
mutta se ei päättänyt uhkaa, jonka al-Qaida oli päästänyt valloilleen.
Afganistanin sota -
ja epävakaus Irakissa pahenivat -
monessa suhteessa bin Ladenin kuoleman jälkeen -
siitä mitä ne olivat olleet.
NETFLIX-DOKUMENTTISARJA
OSA 5 VETÄYTYMINEN AFGANISTANISTA
Yliopisto, jossa opiskelin oikeustiedettä,
on vain muutaman kilometrin päässä Pentagonista.
Kuten useimmat amerikkalaiset, olin tietysti järkyttynyt ja vihainen.
Tunsin samoja tunteita kuten muutkin tähän päivään saakka.
Muistan tunteen, että minun pitäisi tehdä jotain.
Halusin osallistua taisteluun.
Luin artikkelin Washington Postista -
kolmannen opiskeluvuoden aikana siitä,
miten julkisasiamiehet vaikuttivat -
Nürnbergin oikeudenkäyntien aikana -
oikeusvaltioperiaatteiden kehitykseen.
Niitä käytetään ympäri maailmaa, ainakin teoriassa,
takaamaan reilut oikeudenkäynnit rikoksista syytetyille.
Pidin sitä mielenkiintoisena urana.
Kun palasin Irakista armeijan toimeksiannolta,
vietin kaksi vuotta Saksassa julkisena puolustajana -
ja edustin sotilaita sotilasoikeudessa.
Muistan, että kävelytin koiraani niityllä,
ja värväystoimisto soitti sanoen:
"Jason, meillä on hieno tehtävä sinulle.
Se olisi Guantanamossa."
Oli vuosi 2011.
Iskuista oli kulunut kymmenisen vuotta.
Sinä aikana oltiin puhuttu paljon kidutusmuistioista -
ja ongelmista, jotka liittyivät -
USA:n aggressiiviseen lähestymistapaan terrorin vastaisessa sodassa.
Kansalaisvapauksista oltiin huolestuneita.
Myöhemmin sain puhelun, että työskentelisin avustavana asianajajana -
Khalid Sheikh Mohammedille, 9/11-iskujen pääarkkitehdille.
Häntä syytettiin -
9/11-iskujen suunnittelusta ja koordinoinnista.
Hän oli käytännössä vastuussa niistä.
Pakistanin joukot vangitsivat Mohammedin Rawalpindissä vuonna 2003.
Sittemmin CIA piti häntä -
Yhdysvaltojen ulkopuolella -
salaisissa vankiloissa.
Häntä kuulusteltiin tehostetuilla menetelmillä,
joita on myös kutsuttu kidutukseksi.
JULKAISEMATON GUANTANAMO BAYN PIDÄTYSKUVA SYYSKUU 2006
Häntä valvotettiin pitkään.
Väitetysti jopa 180 tuntia.
Julkaistujen tietojen mukaan häntä vesikidutettiin 183 kertaa.
Hän päätyi Guantanamo Bayhin.
Miten reagoit, kun kuulit, että puolustaisit häntä?
Guantanamon pidätettyjen -
oikeuksien puolesta taistelu -
ei ole poliittisessa mielessä hyödyllistä kenellekään.
Mutta kyse ei ole asiakkaasta.
Kyse on kaikkien oikeuksien puolustamisesta.
Valkoinen talo haluaa kongressin täsmentävän rajat sille,
miten sotilaskomissiot voivat kuulustella -
ja asettaa syytteeseen terrorismista epäiltyjä.
Miksei pidätettyjä laiteta oikeuden eteen Yhdysvalloissa?
Meillä on vahva ja vankka rikosoikeusjärjestelmä.
Se on reilu kysymys.
Tietyt terroristit on asetettu syytteeseen Yhdysvalloissa.
YHDYSVALTAIN OIKEUSMINISTERI
Keskeinen esimerkki on Zacarias Moussaoui.
Zacarias Moussaoui sai elinkautisen tuomion -
liittovaltion oikeudessa maan ensimmäisessä 9/11-oikeudenkäynnissä.
Yksi huolenaiheistamme on, ettei jokainen Guantanamon pidätetty -
edusta itseään ja tunnusta syyllisyyttään.
Huolenaiheena oli myös, että he käyttäisivät oikeudenkäyntiä -
tuomitakseen Yhdysvallat -
ja ylistääkseen al-Qaidaa ja muita terroristiryhmiä,
koska se olisi propagandamahdollisuus -
näille henkilöille.
Turvallisuus aiheutti myös huolta.
Pelkäsimme, että oikeudenkäyntien aikana tapahtuisi uusia -
terrori-iskuja.
Ongelma Guantanamon pidätettyjen kanssa oli, että heitä kidutettiin.
Se herätti joukon kysymyksiä.
Ensimmäinen liittyi siihen, miten valamiehistö reagoisi.
Tunnustukset annettiin kidutuksen alaisina.
JOHTAJA KANSALLISEN TURVALLISUUDEN KESKUS
Miten se vaikuttaisi?
Puolustus voisi hyvinkin vaatia -
tunnustuksen mitätöintiä.
Perustuslaillisten oikeuksien keskus -
nosti habeas-syytteen helmikuussa 2002 -
ja haastoi hallituksen kannan, jonka mukaan pidätetyillä ei ole -
oikeutta tietää pidätyksensä syytä -
tai kyseenalaistaa pidätystään.
Se tapaus kävi korkeimmassa oikeudessa.
Yhdysvaltain korkein oikeus kuuli tänään argumentteja,
jotka koskevat terrorin vastaisen sodan ydintä.
Yli 600 terrorismista epäillyn pitämistä -
Yhdysvaltain laivastotukikohdassa Guantanamossa Kuubassa.
Tuomarit arvioivat pidätyksen laillisuutta.
Vuonna 2006 korkein oikeus julisti sotilaskomissioiden olevan laittomia,
koska ne rikkovat kansainvälistä lakia.
Geneven sopimukset suojelevat terrorin vastaisessa sodassa pidätettyjä.
Vuoden 2006 lopussa säädettiin sotilaskomissiolaki -
laillistamaan kaiken, mitä korkein oikeus oli tuominnut laittomaksi -
vain muutamaa kuukautta aiemmin.
Yksi oli habeas corpusin poisto.
IHMISOIKEUSASIANAJAJA
Se vei kaikkien Guantanamon vankien -
oikeuden riitauttaa pidätyksensä -
ja kohtelunsa laillisuus.
Habeas corpus on oikeus päästä oikeuden eteen -
sanomaan, että kohtelu on laitonta.
Siinä kaikki.
Se on vain mahdollisuus tulla kuulluksi oikeudessa.
Lakimiehelle habeas corpusin kieltäminen on lain estämistä.
Sen tarkoitus oli tehdä Guantanamosta, mitä ihmiset sanoivat sen olevan:
ulkoavaruuden oikeudellinen vastine.
Kun Barack Obama astui virkaansa vuonna 2009,
hän antoi määräyksen pysäyttää kaikki sotilaskomissioiden menettelyt,
erikoisoikeudenkäynnit Guantanamossa,
ja sulkemaan Guantanamon vuoden sisällä.
Monet Guantanamon ongelmista päätyivät monivuotiseen limboon -
Obaman hallinnon yrittäessä selvittää,
mitä se tekisi.
Afganistanin sodan tullessa päätökseen kongressin on tänä vuonna -
poistettava rajoitukset pidätettyjen siirroilta…
KANSAKUNNAN TILA -PUHE
…jotta voimme sulkea Guantanamo Bayn vankilan.
Koska torjumme terrorismia -
tiedustelun ja puolustusvoimien toimien lisäksi -
kunnioittamalla perustuslaillisia ihanteitamme.
Uskon, että Obaman hallinto -
vain menetti motivaation toimia asian suhteen.
Heillä oli muita poliittisia prioriteetteja.
Kaikilla on oikeus oikeudenmukaiseen oikeudenkäyntiin.
Minua pyydettiin puolustamaan asiakastani parhaani mukaan.
Jos näitä tekniikoita käytettäisiin Yhdysvaltain kansalaiseen,
kehenkään rikoksista syytettyyn Yhdysvalloissa,
se järkyttäisi omaatuntoa.
Kasvaessani Virginiassa ja käydessäni koulua -
opin perustuslaista ja perusoikeuksista.
Sitä haluaa uskoa, että johtajamme säätävät lakeja,
jotka ovat reiluja kaikille.
Jos on nähnyt vuoden 2006 sotilaskomissiolain,
jonka Bushin hallinto hyväksyi, ja vuoden 2009 sotilaskomissiolain,
jonka presidentti Obama hyväksyi,
näkee, että koko järjestelmä on luotu epäonnistumaan alusta asti.
Tuntui siltä, että julkisen puolustajan työ -
oli tehty tarkoituksella vaikeaksi.
Todella vaikeaksi.
Yhdysvaltain hallituksen käytäntö -
ei ollut suoda reiluja oikeudenkäyntejä.
Sen tarkoitus oli varmistaa, että asianajajat saavat jotain tehtyä,
jotta prosessi näyttää lailliselta.
Kunhan he eivät tee liian hyvää työtä.
Tämä sotilaskomission prosessi suunniteltiin -
varmistamaan, etteivät tiedot -
miesten kärsimästä kohtelusta -
näkisi koskaan päivänvaloa.
Kyse on sotarikosten piilottamisesta.
Niinpä kieltäydyin.
Se ei olisi ollut eettistä.
Erosin Yhdysvaltain armeijasta aktiivisesta roolistani.
Monien näkökulmasta -
Khalid Sheikh Mohammedia pahempaa ei ollut.
Eikö totta? Hän suunnitteli WTC:n -
ja Pentagonin iskut.
Miten tämän tyypin puolustaminen on asemasi jättämisen arvoista?
Armeijan jättämisen arvoista?
Ymmärrän kysymyksen.
Ymmärrän sen.
Astuin pois armeijan palveluksesta.
Mutta tavallaan en jättänyt mitään.
Itse koen, että todellisuudessa puolustin periaatteitani.
Niin minun piti tehdä.
Anton Myrerin kirjassa on hieno lause.
"Jos pitää päättää olla hyvä sotilas -
tai hyvä ihminen,
ole hyvä ihminen."
Kun katsotaan Khalid Sheikh Mohammedin tapausta,
kuinka sitä ei ole vieläkään ratkaistu?
Osa pidätetyistä on pysynyt Guantanamossa lähes 20 vuotta -
ilman ratkaisua.
Jotkut saattavat pitää sitä sotilaskomission epäonnistumisena.
Minä näen sen vaikeutena käsitellä tällaisia toimijoita,
jotka ovat edelleen uhka maamme turvallisuudelle.
Uskoakseni sen puolesta puhuu myös se,
että presidentti Bushin lisäksi tämä asia on ollut haastava -
presidentti Obamalle ja presidentti Trumpille.
Presidentti Bidenkin kamppailee näiden asioiden kanssa.
Miten päätös saadaan tehtyä?
Tämä tapahtuu nyt, koska lähdimme kidutuksen tielle.
20 vuotta myöhemmin emme edelleenkään tiedä…
APULAISKOMENTAJA
…mitä tehdä hyökkääjien suhteen.
Tapasin kerran matkalla vuosia sitten -
ulkomaisen toimittajan, joka oli ollut pidätetty.
Hän sanoi jotain Guantanamosta, mikä on pysynyt mielessäni.
Guantanamo ei ole paikka,
vaan konsepti.
Se on käsitys siitä,
keitä haluamme olla amerikkalaisina.
Amerikkakin on konsepti.
Haluamme taistella konseptin puolesta.
VUODESTA 2021 LÄHTIEN GUANTANAMOSSA ON OLLUT NOIN 780 PIDÄTETTYÄ.
741 HEISTÄ VAPAUTETTIIN KOLMEN VIIMEISEN HALLINNON TOIMESTA.
SOTILASKOMISSIOT OVAT TUOMINNEET KAKSI 40 JÄLJELLÄOLEVASTA PIDÄTETYSTÄ.
Kiitos puolustusvoimiemme miesten ja naisten…
22. KESÄKUUTA 2011
…siviilihenkilöstön ja liittolaistemme,
saavutamme tavoitteemme.
Sen seurauksena ensi kuusta alkaen -
voimme tuoda 10 000 sotilastamme kotiin Afganistanista -
vuoden loppuun mennessä -
ja 33 000 sotilasta ensi kesään mennessä.
Keskusteluissani presidentin kanssa -
sain ohjeet Afganistaniin,
jossa nousin lopulta komentajaksi.
Tehtäväni oli aloittaa sotatilanteen uudelleensuuntaaminen.
Sota piti antaa afgaanien käsiin,
jotta he voisivat kantaa vastuun valtaosasta -
maan turvallisuusvaatimuksista.
Tehtävämme muuttuu taistelusta tukemiseen.
Vuoteen 2014 mennessä tämä siirtymäprosessi on valmis.
Afganistanin kansa vastaa sitten omasta turvallisuudestaan.
Meidän piti "sulkea teatteri".
Sinä päivänä, kun otin komennon, kysyin:
"Montako kiinteistöä meillä on Afganistanissa?"
Jos lasketaan taisteluasemat, etuvartiot,
operaatiokeskukset ja tukikohdat Afganistanissa kesällä 2011,
niitä oli jossain muodossa yli 800,
joitain hyvin pieniä taisteluasemia, joitakin hyvin suuria,
kymmeniä tuhansia koalitiojoukkoja,
hävittäjä- ja kuljetuskoneita -
ja lentokenttiä eri puolilla maata.
Ne piti sulkea.
Se oli valtava operaatio.
Sain viimein luvan tuoda tuhansia sotilaita mukanani,
jotka eivät tehneet muuta kuin demilitarisoivat tukikohtia -
ja palauttivat maan entiselleen,
jotta emme näkisi Talibania -
ja mustaa Talibanin lippua lentämässä amerikkalaisen tukikohdan yli.
Täällä tehtiin viime vuoden maaliskuussa -
kuolettava hyökkäys Yhdysvaltain joukkoja vastaan Afganistanin Wardakin maakunnassa.
Taas yksi sisäpiirin hyökkäys.
Tai "vihreä sinistä vastaan", kuten niitä kutsutaan.
Vuoden 2012 alussa sosiaaliseen mediaan ilmestyi video -
amerikkalaissotilaista virtsaamassa kuolleiden afgaanien ja talibanien päälle.
Ensinnäkään emme ole sellaisia. Emme tee sellaista.
Mutta siinä video kuitenkin on,
ja virtsaamisen aikana kuultiin -
säädyttömiä kommentteja.
Tämä raivostutti kaikki Afganistanissa.
Afganistanin hallituksen,
Afganistanin sotilasviranomaiset,
minäkin raivostuin.
Viikon sisällä raivostunut afgaanisotilas -
hyökkäsi ranskalaisten neuvojiensa kimppuun -
ja tappoi neljä henkeä välittömästi.
Viides kuoli myöhemmin. Monia myös haavoittui.
Aluksi, kun britit ja amerikkalaiset -
kouluttivat Afganistanin joukkoja, he jakoivat tukikohdat.
ELOKUVANTEKIJÄ JA KIRJAILIJA
He heräsivät, söivät aamiaista, harjoittelivat ja illallistivat.
Sillä tavoin muodostettiin vahvoja siteitä.
Mutta Taliban tajusi nopeasti, että tämä olisi -
helppo tapa tappaa liittouman sotilaita -
ja päättää joukkojen koulutus.
Vuodesta 2008 ja 2009 lähtien -
oli yhä yleisempää kuulla keskellä yötä -
afgaanisotilaan heräävän -
ja ampuvan neljä tai viisi Britannian tai USA:n sotilasta.
Joissakin tapauksissa joku loukkaantui -
saamastaan käskystä tai koska häntä oli kuritettu.
Iskuista tuli niin yleisiä ja pahoja,
että joukot piti erottaa toisistaan täysin.
Neuvonantajiamme ja sotilaitamme haavoittavat ja murhaavat -
ovat yksilöitä, joita yritämme valmistella -
puolustamaan itseään.
Tällä oli mahdollisuus -
heikentää merkittäväsi liittouman yhteenkuuluvuutta -
ja yhtenäisyyttä sisältäpäin.
Sitä ei koskaan saatu täysin loppumaan.
Afgaanit osaavat taistella ja taistelevatkin.
He ovat taistelleet ja kuolleet maansa puolesta.
Jos katsoo heidän uhriensa määrää,
on ollut aikoja,
kun olemme pelänneet uhrimäärän voivan olla niin suuri,
ettei heitä voisi korvata ajan myötä.
Heidän puolellaan on valtavasti kuolonuhreja -
samalla kun meitä on kuollut verrattavasti vähän,
vaikka jokainen uhri on tragedia.
Mutta heidän uhrejaan on liikaa.
Niin on ollut jo monia vuosia.
Afgaaneja ei voi syyttää siitä, etteivät he olisi taistelijoita.
Kun Yhdysvaltain joukot alkoivat tulla kotiin -
ja läsnäolomme väheni sen myötä,
Yhdysvaltain komentajat ottivat taas ilmaiskut käyttöön,
ja tässä tapauksessa monet niistä olivat miehittämättömiä lennokki-iskuja,
nujertaakseen Talibanin valta-alueet.
Taktiikan muutos merkitsi, että siviiliuhreja alkoi tulla…
KIRJAILIJA
…selvästi enemmän.
Sen seurauksena -
yhä enemmän ihmisiä alkoi kääntyä USA:n ja Afganistanin joukkoja vastaan -
ja siirtyi taistelemaan Talibanin puolelle.
Tappavien lennokkien ja muiden ilmaiskujen käyttö -
alkoi todella kiihtyä vuonna 2009,
ja se laajentui ja juurtui entisestään…
JOHTAJA ACLUN KANSALLINEN TURVALLISUUSPROJEKTI
…Obaman presidenttiyden aikana.
Hra Obama on käyttänyt lennokkeja aggressiivisemmin kuin presidentti Bush.
Presidentti ei pyydellyt sitä anteeksi.
Kymmenittäin taitavia al-Qaidan komentajia, kouluttajia,
pomminvalmistajia ja agentteja on otettu pois taistelukentältä.
Pakistanin viranomaisten mukaan USA teki -
tänä vuonna yli 100 militantteihin kohdistunutta lennokki-iskua -
Pakistanin heimoalueella Afganistanin rajalla.
Anwar al-Awlaki, amerikkalaissyntyinen al-Qaidan agentti,
joka on asunut Jemenissä -
ja jota turvallisuusviranomaiset kutsuvat merkittävimmäksi -
turvauhaksi, on tapettu.
Tiedustelu jäljitti al-Awlakia kuukausia piilopaikkansa lähellä Jemenissä.
Varhain perjantaina CIA:n lennokki löysi kohteensa.
Amerikkalaiset lennokki-iskut tappoivat Anwar al-Awlakin.
AL-RIBAT AL-ISLAMI MOSKEIJA SAN DIEGO, KALIFORNIA
Anwar al-Awlaki oli imaami San Diegossa,
kun kaappaajat -
al-Hazmi ja al-Mihdhar asuivat San Diegossa.
Uskon, että heidät nähtiin hänen seurassaan pari kertaa.
Awlaki tuli tunnetuksi syyskuun 11. päivän jälkeen.
Hänestä tuli radikaali saarnaaja.
Hallitus otti itselleen oikeuden tappaa Amerikan kansalaisen -
ilman asianmukaista prosessia,
todistamatta oikeudessa, oliko päätös murhasta laillinen,
tosiasioihin perustuva,
tai olisiko muita keinoja tappamisen sijaan voitu käyttää.
Kukaan ei ole oikeastaan kyseenalaistanut -
ohjelmaa, joka sisältää laitonta tappamista -
ja terrorismista epäiltyjen tappamista ilman oikeudellista valvontaa.
Monet sanovat, että lennokki-iskut olivat hyödyllisiä.
Kohteita eliminoitiin.
PAKISTANILAINEN KANSANEDUSTAJA
Mutta jokaista kolmea kohdetta kohti -
he loivat 3 300 kohdetta lisää.
Lennokki-iskut eivät voineet olla reiluja.
Niistä koitui tuhansittain sivullisia uhreja.
Järkytyin, kun kysyimme,
mitä he pitivät laillisena kohteena.
Ja loppujen lopulta, kun kaikki ylimääräinen otettiin pois,
hyvä kohde oli kuka tahansa mies, joka ei ollut -
liian nuori tai liian vanha.
Kun ihmisiä tappaa ilman seurauksia, sillä luodaan lisää kohteita.
Kun arsenaalissamme on lennokkien kaltaisia aseita,
sotilaamme voivat tehdä täsmäiskuja vaikeakulkuisille alueille -
säästäen viattomia.
Yksinkertaisesti sanottuna iskut pelastavat henkiä.
Sen lisäksi Amerikan toimet ovat laillisia.
Meitä vastaan hyökättiin.
Viikon sisällä iskuista kongressi valtuutti voimankäytön.
…kihlajaisesi.
Täällä oli kihlajaisjuhlat.
Mikä oli kihlajaisten päivä?
Onko tämä virallinen asiakirja?
Nyt kun palaan kylääni,
se ei tunnu enää samalta. Se tuntuu joltain muulta kylältä.
Minulla oli paljon ystäviä kylässä.
Monien raajoja on amputoitu pommitusten takia.
Ihmisten kehot ovat veren peitossa,
eikä heillä ole käsiä eikä jalkoja,
ja heidän ihonsa venyy tulen takia.
Se roikkuu kuin kangas käsivarresta.
En unohda tätä kärsimystä, vaikka eläisin sata vuotta.
Kostamme tämän, jos Luoja suo.
Heidän mielensä on nyt täynnä vihaa.
Te luotte terroristit.
Pakotitte nämä viattomat ihmiset terroristeiksi,
koska käytäntönne oli tappaa lapsemme.
He sanovat: "Kuolemme taistellen, jos se on ainoa kohtalomme."
He liittyvät Talibaniin.
Pitäisikö amerikkalaisten pysyä Afganistanissa -
vakauden vuoksi?
En olisi täysin sitä vastaan, mutta jäisivätkö he -
sinne seuraavan 200 vuoden ajaksi?
Jossain vaiheessa sen alkaa kyseenalaistaa. Se on pitkä aika.
Sinne sekaantuminen oli alun perin suuri virhe.
Meillä oli nerokkaita mieliä, jotka eivät tienneet, mitä tekivät.
Ja se on sotku.
Afganistan on täydellinen katastrofi.
Miksei Venäjä ole siellä?
Miksi Intia ei ole siellä?
Miksi Pakistan ei ole siellä?
Miksi me olemme, kun olemme 10 000 kilometrin päässä?
Trump teki selväksi -
kaikin tavoin, että hän halusi joukot kotiin.
Amerikkalaiset ovat väsyneet sotaan, jota emme voita.
Se ei ole missään selkeämpää kuin Afganistanin sodassa.
Puhuin monien amerikkalaisten diplomaattien kanssa,
ja he tekivät minulle selväksi,
ettei Trump välittänyt.
Jos haluaisin voittaa sen sodan,
Afganistan pyyhittäisiin pois maan pinnalta.
PAKISTANIN PÄÄMINISTERI
Se olisi ohi kymmenessä päivässä.
Trump ei välittänyt pätkääkään.
TOIMITTAJA
Hän sanoi: "Hitot afgaaneista.
Vitut afgaaneista." Niin hän sanoi.
"He eivät lopeta taistelua.
Heillä ei ole toivoa. Me häivymme."
Talibanit kuuntelivat sitä.
Se oli musiikkia heidän korvilleen.
Hra Trump sanoi, että talibanit ovat vahvoja ihmisiä,
ja vahvoja me olemme.
Vahvojen ihmisten pitää kätellä toisiaan…
ENTINEN TALIBAN-JOHTAJA
…ja lentää yhdessä.
He rakastuivat Trumpiin.
He ajattelivat, että hän on heidän tukijansa Valkoisessa talossa.
RAUHANNEUVOTTELUT USA:N JA TALIBANIN VÄLILLÄ
Ei. Voit unohtaa sen. Ei hätää.
20. HELMIKUUTA 2020
Niin. Tule.
Hienoa. Miten voitte?
YHDYSVALTAIN ULKOMINISTERI
Ihmettelen edelleen, miten yksi maailman suurimmista demokratioista,
kuten Yhdysvallat,
puhuu 5 000 sen sotilasta tappaneelle terroristiryhmälle…
ENTINEN AFGANISTANIN VARAPRESIDENTTI
…Afganistanin poliittisista asioista.
Se oli todellinen yllätys.
18 kuukauden neuvottelujen ja lähes kahden vuosikymmenen sodan jälkeen -
USA ja Taliban ovat allekirjoittaneet kauan odotetun sopimuksen,
jonka tavoite on avata tie rauhalle ja ulkomaisten joukkojen lähdölle.
Trump teki sopimuksen Talibanin kanssa -
saadakseen Amerikan joukot ulos 1. toukokuuta 2021 mennessä.
Afganistanin hallitus on vapauttanut lähes 5 000 Talibanin vankia -
ja suostui vapauttamaan lisää elokuussa.
Sopimus oli käytännössä amerikkalaisten ja Talibanin välinen.
Afganistanin hallitus jätettiin ulkopuolelle.
Taliban suostui olla hyökkäämättä Yhdysvaltain joukkoja vastaan,
mutta Afganistanin hallituksesta ei sanottu mitään.
Mitä he siis tekivät?
He järjestivät salamurhakampanjan.
Väkivalta ja verenvuodatus Afganistanissa -
uhkaavat rauhanneuvotteluita,
joiden tavoitteena on päättää Amerikan pisin sota.
He iskivät aggressiivisesti -
ja täsmällisesti Afganistanin kansalaisyhteiskunnan sydämeen,
jota myös vuoden 2001 sukupolveksi kutsutaan.
Uhreina oli naisia,
opettajia ja professoreita.
Luoja, he tappoivat lukemattomia toimittajia.
Ihmisiä, jotka pitävät Afganistanin demokratiaa hengissä.
He eliminoivat niitä ihmisiä yksi kerrallaan.
Se oli todella pelottavaa.
RAUHA AFGANISTANIIN
Sovimme Talibanin kanssa, että he istuisivat muiden afgaanien kanssa,
hallitus mukaan lukien,
neuvotellakseen poliittisen ratkaisun…
YHDYSVALTAIN ERITYISEDUSTAJA
…ja kattavan, pysyvän tulitauon.
AFGANISTANIN SISÄISET NEUVOTTELUT 12. SYYSKUUTA 2020
Näimme viimein afgaanien -
istuvan samaan pöytään.
Kuvittele neuvottelupöytä.
Toisella puolella on edistystä jarruttavia Taliban-johtajia,
jotka ovat olleet viimeiset vuodet, lähes vuosikymmenen,
vankilassa Guantanamossa.
Eilen meitä tappaneet ihmiset -
kohtelevat meitä tänään ystävällisesti ja juttelevat kanssamme.
He olivat ylimielisiä resurssien ja teknologian suhteen.
Talibanit olivat erittäin itsevarmoja ja ylimielisiä.
He sanoivat Afganistanin neuvottelijoille:
"Rauhansopimuksen sopimisessa kestää kauemmin -
kuin Kabulin valtaamisessa."
He olivat todella ylimielisiä.
Amerikkalaiset ovat käyttäneet erilaisia sotastrategioita -
ja työkaluja Afganistanissa.
Mutta he epäonnistuivat joka vaiheessa.
He eivät saavuttaneet toivottua menestystä.
Se on yksi puoli.
Toisaalta toisella puolella pöytää -
istuu Afganistanin hallituksen edustaja.
Fawzia Koofi on uskomaton nainen.
ENTINEN KANSANEDUSTAJA
Hänessä henkilöityy muutokset,
jotka ovat tulleet Afganistaniin 20 vuoden aikana.
Kansanedustajakauden aikana ja myös sen jälkeen -
hän on ollut yksi suurimmista johtajista -
naisten oikeuksien suhteen.
Hämmästyttävä tosiasia Fawzia Koofista oli,
että juuri ennen rauhanneuvotteluiden alkua -
joku yritti tappaa hänet.
Meidän piti tulla sunnuntaina.
Tämä tapahtui perjantaina.
Eräs auto tukki tiemme.
Yhtäkkiä joku ampui autosta käsin.
Muutaman sekunnin päästä tajusin, että minua oli ammuttu.
Sitten verenvuoto alkoi,
enkä voinut liikuttaa kättäni.
Luoti osui tähän,
tähän,
ja sitten se meni tänne, joutui jumiin tähän.
Joten he poistivat sen täältä.
Tyttäreni piti minut hereillä sanomalla: "Älä sulje silmiäsi."
Olisin voinut menettää tajuntani verenhukan johdosta.
Hän piti minut hereillä.
Tämä liittyi ehdottomasti rauhanneuvotteluihin,
koska he tiesivät, että osallistuisin.
Luultavasti he pelkäsivät läsnäoloani.
Tämä näyttää Afganistanin väkivallan ja sodan laajuuden.
Tämä osoittaa myös rauhanprosessin tärkeyden -
verenvuodatuksen pysäyttämiseksi.
Monien afgaaninaisten tavoin -
olen nähnyt, miten Taliban ruoskii naisia kadulla,
koska heillä ei ole kunnon hijabia tai burkaa,
tai menevät lääkäriin ilman mieskumppania.
Afganistan on maailman pahimpia maita naisille.
Paljonko lisää uhraamme rauhan eteen?
HUHTIKUU 2021
BIDEN VETÄÄ KAIKKI USA:N JOUKOT AFGANISTANISTA
Presidentti Biden päätti, että lähdemme.
Emme kiirehdi sieltä pois.
Teemme sen vastuullisesti ja turvallisesti.
14. HUHTIKUUTA 2021
Teemme sen yhteistyössä liittolaistemme ja kumppaneidemme kanssa,
joilla on nyt enemmän joukkoja Afganistanissa kuin meillä.
Emme poistu ennen 1. toukokuuta, mutta lähdemme ennen syyskuun 11. päivää,
joka olisi 20-vuotispäivä.
Ei ehtoja.
Talibanin ei tarvitse tehdä mitään.
Me häivymme.
Kävin Kabulissa joulukuussa 2020.
Tapasin presidentti Ghanin.
Heidät hylättiin.
He sanoivat näin: "Rakastamme amerikkalaisia.
Meillä on vaalit.
Olemme toimiva demokratia Aasian keskellä.
Uskomme samaan kuin tekin."
Tunsin siellä ollessani pelkoa.
Kuin he olisivat sanoneet: "Luoja, amerikkalaiset lähtevät,
talibanit ovat keskuudessamme ja tulevat peräämme.
Kunhan se pysyy poissa tv-ruuduilta,
maailma ei välitä."
BAGRAMIN LENTOKENTTÄ AFGANISTAN
Yhdysvallat teki Afganistanissa sen, mitä aioimmekin.
Otimme kiinni terroristit, jotka iskivät meitä vastaan,
jaoimme oikeutta Osama bin Ladenille -
ja vähensimme terrorismin uhkaa, jotta Afganistanista ei tule tukikohtaa,
josta hyökkäyksiä Yhdysvaltoja vastaan voitaisiin jatkaa.
Saavutimme ne tavoitteet. Siksi menimme sinne.
Emme menneet Afganistaniin eheyttämään kansakuntaa.
8. HEINÄKUUTA 2021
On Afganistanin kansan oikeus ja vastuu -
päättää tulevaisuudestaan ja siitä, miten he haluavat johtaa maataan.
Taliban valtaa nopeasti kaupunkeja ja kaupunginosia.
Taliban sanoi perjantaina,
että se oli vallannut 85 prosenttia Afganistanista -
taistelijoiden kiristäessä otettaan strategisilla alueilla.
Kysyn niiltä, jotka haluavat meidän jäävän.
Montako vielä?
Kuinka monta tuhatta Amerikan tytärtä ja poikaa -
olette valmiita vaarantamaan?
Kauanko pitäisitte heidät siellä?
USA:n puolustusviranomaisten mukaan -
viimeiset amerikkalaiset ja Naton joukot -
ovat lähteneet Bagramin sotilastukikohdasta Afganistanissa -
ja luovuttaneet sen Afganistanin joukoille.
Haluan vain kysyä, missä humanistit ovat.
Miksi humanistit eivät mellakoi Afganistanista vetäytymistä vastaan?
KENRAALI ENTINEN TURVALLISUUSNEUVONANTAJA
Siitä on aiheutunut jo valtavaa kärsimystä.
Jo ennen kuin USA teki sopimuksen Talibanin kanssa -
näimme hyökkäyksen synnytyssairaalaan,
jossa Taliban tappoi vauvoja ja odottavia äitejä.
Näimme hyökkäyksiä toreilla, joissa tapettiin lukemattomia afgaaneja.
Näimme hyökkäyksen Amerikan yliopistoon Kabulissa,
jossa he sydämettömästi ampuivat nuoria miehiä ja naisia,
jotka halusivat rakentaa paremman tulevaisuuden -
afgaanien tuleville sukupolville.
Haluaisin vain kysyä, missä raivo on.
Missä humanistit ovat -
ja miksi he eivät ole huolissaan siitä, että voimaannutamme -
tätä terroristijärjestöä,
jolla on julma ja murhaava agenda,
kun poistumme Afganistanista?
Heti kun amerikkalaiset lähtevät Afganistanista,
kansainvälinen terrorismi palaa.
Ja kaikki Afganistaniin 19 vuoden aikana -
tehdyt investoinnit ovat mennyttä.
AFGANISTANIN ARMEIJAN KOULUTUSTUKIKOHTA 2021
Ainoa varma asia on,
että Taliban uskoo voittaneensa tämän sodan.
Yhdysvallat pakenee,
ja heille pitäisi antaa tämän maan avaimet…
ESIKUNTAPÄÄLLIKKÖ AFGANISTANIN ARMEIJA
…jotta he voivat perustaa oman Emiraattinsa.
Vaikka amerikkalaiset vetäisivät joukkonsa, olemme valmiita -
täyttämään velvollisuutemme.
Puolustamme maatamme niin kauan kuin suonissamme virtaa verta.
Emme luovuta maatamme Talibanille.
Tämä on taistelumme. Tämä on minun maani.
Tämä on kansani. Tämä on armeijani.
Muistakaa nämä kasvot.
KERSANTTI AFGANISTANIN ARMEIJA
Tämä ei ole vanha Afganistan.
Olemme uusi sukupolvi.
Tässä ovat uudet ihmiset, uusi nuori sukupolvi -
ja uusi armeija.
Alussa liityin armeijaan avuttomuuden tunteen takia.
Mutta nyt tilanne on parempi.
Liityimme armeijaan puolustaaksemme kotiamme, koska kurjuutta on liikaa.
Meidän on puolustettava maatamme.
Talibanin logiikan mukaan Afganistanin hallitus on -
Afganistanin miehityksen tulosta.
Kun amerikkalaiset lähtevät,
myös miehityksen lopputulos on tuhottava,
ja siksi on perustettava uusi hallitus,
jonka kaikki afgaanit voivat hyväksyä.
Viestini verenimijä Talibanille on,
että menetin yhden lapsistani,
joka kuoli puolustaessaan maatamme.
En koskaan lopeta Afganistanin kansallisarmeijan tukemista.
Kasvatan jäljellä olevat lapseni ja esittelen heidät kansallisarmeijalle,
jotta he taistelevat maan sortajia ja verenimijöitä vastaan -
ja murtavat heidän leukansa.
Vakuutan, että haluamme hyvät suhteet -
amerikkalaisiin ja Natoon.
Talibanin ja amerikkalaisten välisessä sopimuksessa -
näkyy yksi suuri asia, josta Taliban luopui,
eli suhteista al-Qaidaan ja muihin ryhmiin.
Se oli suurin uhraus.
Taliban luopui näistä suhteista vain neuvottelujen onnistumisen vuoksi,
ja he sanoivat, ettei meillä ole enää suhteita al-Qaidaan ja muihin ryhmiin.
Nyt kun amerikkalaiset ovat tehneet päätöksen -
vetää joukkonsa 20 vuoden jälkeen,
he ovat kouluttaneet meidät ammattimaisesti eikä ongelmia synny.
Olemme valmiita puolustamaan maatamme itse.
15. ELOKUUTA 2001 TALIBAN VALTASI AFGANISTANIN PÄÄKAUPUNKI KABULIN.
TALIBAN ON OTTANUT VALLAN MAASSA 20 VUODEN SODAN JÄLKEEN.
Syyskuun 11. päivä muutti maailman.
Maamme on surutilassa.
Joidenkin meistä on sanottava: "Otetaanpa askel taaksepäin."
Pysähdytään vain hetkeksi…
KANSANEDUSTAJA 14. SYYSKUUTA 2001
…miettimään tekojemme vaikutuksia,
jotta tilanne ei riistäydy käsistä.
Sotavoimien käytön valtuutusta -
on käytetty yli 41 kertaa -
noin 19 maassa,
ilman 9/11-iskuihin liittyvää syytä.
Sitä on käytetty myös kansalaisten vakoiluun Yhdysvalloissa.
Sitä on käytetty Somaliassa, Jemenissä, ties missä.
Sitä on käytetty ympäri maailmaa voimankäytön,
pommituksen ja sotilasoperaatioiden oikeuttamiseen.
Se on perustuslainvastaista.
Se luo alustan ikuiselle sodalle.
En koskaan kuvitellut, että hallitukset olisivat -
edelleen riippuvaisia valtuutuksesta -
tai viittaisivat siihen -
käyttäessään voimaa terroristiryhmiä vastaan maassamme.
Emme kuvitelleet sitä.
Meidän tarkoituksemme oli tuhota al-Qaida.
Sen jälkeen työmme olisi tehty.
Kun olimme varmoja, että Afganistanin turvapaikka -
terroristeille oli tuhottu, emme olisi enää -
riippuvaisia valtuutuksesta.
Se oli tarkoitettu al-Qaidaa ja iskuista vastuussa olevia varten.
Mutta sitä käytetään yhä.
Jossain vaiheessa sen pitää loppua.
USA ON KÄYTTÄNYT SOTAAN YLI 2,3 BILJOONAA DOLLARIA.
YLI 2 400 USA:N SOTILASTA ON KUOLLUT. AINAKIN 50 000 ON HAAVOITTUNUT.
VÄHINTÄÄN 150 000 AFGAANIA ON TAPETTU, MONET HEISTÄ SIVIILEITÄ.
Syyskuun 11. päivä erottaa monessa mielessä -
1900- ja 2000-luvut toisistaan.
Se on monella tapaa modernin historiamme alku.
Iskujen suurin seuraus oli, että ne saivat Amerikan pelkäämään.
Tänään pelkäämme pernaruttoa, huomenna jotain muuta.
Milloin tämä loppuu?
Se näkyy rakennuksissa -
ja julkisissa tiloissa, joissa vietämme elämämme.
Yhdysvaltain hallituksen epäonnistumiset -
heikensivät luottamustamme instituutioihin.
Kollegani,
minulla on vankat todisteet tukena kaikelle,
mitä tänään sanon.
Yhdysvaltain tiedustelun ja median epäonnistumiset -
Irakin sotaa edeltävänä aikana -
muutti tavan, miten amerikkalaiset näkevät hallituksensa ja mediansa,
ja keihin he luottavat.
Tiedätkö edes, mistä puhumme?
Luit raportin neljä vuotta sitten ja luulet tietäväsi, mitä tapahtui.
Syyskuun 11. päivä oli tavallaan alkuperäinen moderni salaliittoteoria.
Kansallisen turvallisuuden miljardien dollarien suuruiset -
avustukset osavaltioiden lainvalvojien militarisoinnille -
toi sodan monessa mielessä kotiin.
Tämä on yksi kahdesta tai kolmesta päivästä Amerikan historiassa,
jotka ovat muuttaneet maan historian.
Ikävä kyllä uskon, että jos Osama bin Laden olisi elossa,
hän olisi onnellinen mies tai ainakin tyytyväinen.
Hänen vuonna 1988 aloittamansa hanke -
on selvinnyt yli kolme vuosikymmentä.
Se on haastanut teknologisesti kehittyneimmän armeijan -
ihmiskunnan historiassa.
Syyskuun 11. päivänä oli yksi al-Qaida.
Nykyään sisäministeriön listalla on neljä kertaa yhtä monta terrorijärjestöä,
jotka jakavat al-Qaidan ideologian -
ja jotka pitävät bin Ladenia sankarinaan ja mentorinaan…
ULKOSUHTEIDEN NEUVOSTO
…ja ihmisenä, jota jäljitellä.
"Terrorin vastainen sota" -
oli mielestäni erittäin mukaansatempaava taistelukutsu,
mutta äärimmäisen harhaanjohtava.
"Terrorismin vastainen sota" olisi keskittynyt ryhmään -
ja yksilöihin, jotka aiheuttivat iskut -
ja jatkoivat uhkailemistamme.
Terrorin vastainen sota kohdistui kaikkeen pelottavaan.
En yritä oikeuttaa triljoonan dollarin sijoituksia -
tai selittää kaikkia yksittäisiä osia,
joita 20 vuoden sota on vaatinut.
Mutta tänä päivänä yli 40 prosenttia Afganistanin koululaisista -
on naisia.
Synnytyksessä kuolevien lasten määrä on vähentynyt dramaattisesti.
Sairaanhoitoon pääsyä on laajennettu laajasti -
afgaaneille ympäri maata.
Afgaanien mahdollisuuksia saada uskottava koulutus,
ei vain perusasteen tasolla,
mutta myös lukion ja yliopiston tasolla,
laajennettiin ympäri maata.
Jotkut sanovat, ettei sota ollut sen arvoista.
Mutta kun näkee afgaaninaisten lähtevän kouluun,
tai näkee heitä yritysjohtajina,
tai talouden osa-alueita, jotka kasvavat kilpailukyvyssä -
kehittyvien tai kehittyneiden maiden rinnalle…
Sanoisin, että edistystä on tapahtunut.
ÄLÄ IKINÄ UNOHDA
On tärkeää oppia historiaa.
THOMAS LANGONEN TYTÄR
On tärkeää tietää, mistä iskut johtuivat,
iskuista itsestään ja niiden seurauksista.
On tärkeää tietää hyvät, pahat, rumat ja todelliset asiat.
9/11-MUISTOMERKKI JA -MUSEO
DEANNA LYNN GALANTE JA HÄNEN SYNTYMÄTÖN LAPSENSA
ISKUISTA SELVINNYT
Kun minulta kysyttiin vointiani syyskuun 11. päivän jälkeen,
vastasin aina, että olin kunnossa ja hengissä.
En tajunnut, etten ollut kunnossa.
Olin kuin elävä zombi.
Ymmärsin sen vasta vuonna 2006.
Silloin muistomerkki ja museo avattiin.
Silloin ymmärsin, että minun piti kertoa tarinani.
Minun piti puhua menetetyistä ihmisistä ja tapahtumista.
Minun piti jakaa se.
PALOLAITOKSEN KAPTEENI
Toivottavasti emme unohda sitä,
miten kansalaisemme yrittivät koota voimansa syyskuun 11. päivänä -
auttaaksemme toisiamme.
Tämä oli ennen kuin päätimme, että ryhdymme kostotoimiin -
tai ryhdymme toimiin syyllisiä vastaan.
Meillä on niin paljon opittavaa siitä päivästä,
mutta emme saa uskoa, että viha -
on hyvä vastaus.
Vain rakkaus on.
Vain rakkaus.
Jokaisena muistopäivänä iskut tuntuvat taas tuoreilta.
Niitä ei koskaan unohda.
INSINÖÖRI
Ne tarttuvat muistiin kuin liima.
Niitä ei koskaan unohda.
FAYE GILMORE LEIGH'N ÄITI
Mutta olen iloinen siitä, että sain tavata Leigh'n ja Fayen.
Koko elämäni muuttui, kun sain tietää,
että he ovat elossa ja voivat hyvin.
Olemme pysyneet yhteyksissä, ja heistä tuli perhettäni.
Se on kaunista.
Tähän päivään asti Faye on äitini Chicagosta.
Hän on todella ihana ihminen.
SYYSKUUN 11. PÄIVÄ MUISTOPÄIVÄ
Alona Abraham.
William F. Abrahamson.
Richard Anthony Aceto.
Heinrich Bernhard Ackermann.
Paul Acquaviva.
Christian Adams.
Amerikka parhaimmillaan -
uskoo kaikkien tasa-arvoon.
Islamissa -
yksi Jumalan 99 nimestä on As-Salam,
mikä tarkoittaa rauhaa.
Rauha on yksi Jumalan nimistä.
Voiko ihmisellä olla suurempaa tavoitetta -
kuin tuoda maailmaan todellinen ja pysyvä rauha?
Tekstitys: Ida Suninen